वरिष्ठ नेपाली प्रशिक्षक तथा अन्तर्राष्ट्रिय निर्णायक दिनेश श्रेष्ठ अमेरिकामा ब्यस्त रहेका छन् l करीब दुई महिना देखि अमेरिकाको विभिन्न राज्यहरुका शहरहरुमा आयोजना भै रहेको राष्ट्रिय तथा अन्तर्राष्ट्रिय तेक्वान्दो प्रतियोगितामा नेपालको प्रतिनिधित्व गर्दै अन्तर्राष्ट्रिय निर्णायक को भूमिकामा अति ब्यस्त रहेका छन l
ईनेप्लिज सम्बाददाता संगको कुराकानीमा उनले भने यो मेरो अमेरिकाको दोश्रो भ्रमण हो l उनले पहिलो भ्रमणको स्मरण गर्दै पहिलो भ्रमणमा लगभग तीन महिना बसेको बताए l
हाल पनि मेरो दोश्रो भ्रमणको दौरानमा अक्टोबर १४ -१५ २०१६ मा पोर्ट ल्याण्ड ओरेगनमा सम्पन्न ११ औ अन्तर्राष्ट्रिय खुला मैत्री पूर्ण तेक्वान्दो प्रतियोगिता साथै अक्टोबर २७ -३० ,२०१६ सम्म पोर्टल्याण्ड मै सम्पन्न प्रथम (डब्लु टि एफ ) प्रेसिडेन्ट कप तेक्वान्दो प्रतियोगिता र नोवेम्बर ११ ,२०१६ नर्थ क्यारोलिनामा सम्पन्न ३४ औ ली ब्रदर्स कप तेक्वान्दो प्रतियोगितामा समेत देशको प्रतिनिधित्व गर्दै अन्तर्राष्ट्रिय निर्णायकको भूमिका निर्वाह गरेर तीनै वटा प्रतियोगितामा उत्कृष्ट निर्णायक को पुरस्कार पनि हात पार्न सफल भएको बताए l
हाल पनि उनि अमेरिकाको बिभिन्न राज्यहरुमा पुगी बिशेष अतिथि प्रशिक्षकको भूमिकामा तेक्वान्दो सम्बन्धि बिभिन्न प्रशिक्षण पनि दिदै आएका छन् l
उनि आगामी जनवरी ३१ देखि फेब्रुअरी ३ ,२०१७ सम्म नेभादा को लस एन्जेलसमा हुन् गै रहेको २०१७ युएस खुला तेक्वान्दो प्रतियोगिता र मार्च २५ ,२०१७ मा भर्जिनियामा हुन् गै रहेको २०१७ नेसनल क्यापिटोल खुला तेक्वान्दो प्रतियोगिता मा समेत अन्तर्राष्ट्रिय निर्णायक को लागि छनौट भई सकेका छन् l
More in this category: « फाइनल प्रवेशका लागि नेपाल र भारत भिड्दै	अल्ट्राम्याराथन धाविका मीरा राई २८ लाख रुपैयाँसहित सम्मानित »